5.2.2015 Jurnalul Oficial al Uniunii Europene L 29/3 REGULAMENTUL DE PUNERE ÎN APLICARE (UE) 2015/ 171 AL COMISIEI din 4 februarie 2015 privind anumite aspecte din cadrul procedurii de acordare de licenţe întreprinderilor feroviare (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2012/34JUE a Parlamentului European și a Consiliului din 21 noiembrie 2012 privind instituirea spațiului feroviar unic european (), în special articolul 17 alineatul (5), întrucât: (1) Recomandarea Comisiei din 7 aprilie 2004 privind utilizarea unui format european comun pentru documentele de licență, emisă în conformitate cu Directiva 95/18/CE ('), a recomandat utilizarea formatului standard pentru documentele de licență emise de autoritățile naționale care acordă licenţele. (2)  În conformitate cu articolul 23 din Directiva 2012/34/UE, licențele acordate de autoritățile naționale care acordă licențele sunt valabile pe întreg teritoriul Uniunii. Autorităţile naționale care acordă licențele ar trebui să informeze Agenţia Europeană a Căilor Ferate cu privire la licenţele care s-au eliberat, s-au suspendat, s-au retras sau s-au modificat, iar aceasta din urmă ar trebui să informeze statele membre în mod corespunzător. Un tipizat comun pentru licență ar facilita activitatea autorităților naționale care acordă licențele și a Agenţiei Europene a Căilor Ferate şi ar oferi un acces mai uşor la informațiile privind licențele tuturor părților interesate, în special autorităților care acordă licențele din alte state membre și administratorilor infrastructurii. (3) Toate informațiile necesare care confirmă că o anumită întreprindere feroviară a primit în mod regulat licența pentru un anumit tip de servicii de transport feroviar pot fi cuprinse într-un document standardizat. Tipizatul standard de document de licenţă ar facilita publicarea tuturor informațiilor relevante privind licenţele pe pagina de internet a Agenţiei Europene a Căilor Ferate. Formatul standard ar putea fi modificat în viitor, în funcție de experiența dobândită în ceea ce priveşte utilizarea sa şi de evoluția nevoilor de informații suplimentare care să figureze pe licențe. (4)  Condițiile pe baza cărora pot fi îndeplinite cerințele menționate la articolul 22 din Directiva 2012/34/UE privind acoperirea pentru răspunderea civilă pot varia între statele membre în funcție de legislația națională. Dovezile că întreprinderea feroviară îndeplineşte aceste cerințe naționale ar trebui să fie prezentate într-o anexă la licenţă. Tipizatul standard pentru această anexă ar trebui să fie utilizat în acest sens. În cazul în care întreprinderea feroviară doreşte să îşi exercite activitățile în două sau mai multe state membre, acoperirea pentru răspunderea civilă pentru fiecare dintre aceste state membre ar trebui să fie menționată într-o anexă suplimentară, care ar trebui să fie pusă la dispoziție de autoritatea care acordă licențele din statul membru suplimentar în care întreprinderea feroviară doreşte să opereze. (5) Autorităţile care acordă licenţele își pot reduce costurile administrative, nivelul taxelor de acordare a licenţei şi timpul necesar pentru a lua o decizie privind o cerere de licență în cazul în care schimbă rapid informațiile necesare cu alte autorități sau cu alte entități publice sau private. (6) Având în vedere activitatea nesemnificativă a pieţei, în anumite state membre, nu s-a luat nicio decizie de acordare de licențe timp de unul sau de doi ani consecutivi. În același timp, taxele ridicate pot reprezenta un obstacol în calea intrării pe piață a întreprinderilor feroviare. (7) Întreprinderile feroviare care solicită acordarea unei licențe noi nu ar trebui să se confrunte cu condiții de acordare a licențelor mai puțin favorabile decât cele aplicabile întreprinderilor deja existente pe piață. (8) Sarcina administrativă inutilă impusă autorităților care acordă licenţele și întreprinderilor ar trebui să fie redusă prin limitarea strictă a cerințelor la condițiile prevăzute în Directiva 2012/34/UE. () JOL343,14.12.2012,p. 32. (') Directiva 95/18/CE a Consiliului privind acordarea de licențe întreprinderilor feroviare JO L 113, 20.4.2004, p. 37).